Doložka
vybraných vplyvov

A.1. Názov materiálu: Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 384/2006 Z. z. o výške pracovnej odmeny a podmienkach jej poskytovania obvineným a odsúdeným v znení neskorších predpisov 
        Termín začatia a ukončenia PPK: -  

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy	x		x	
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy	x			
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		

A.3. Poznámky
Navrhované nariadenie vlády upravuje výšku pracovných taríf (prílohy č. 3 a 4) o koeficient nárastu minimálnej mzdy o 1,03 pre rok 2012. Dopad na zvýšené čerpanie prostriedkov štátneho rozpočtu na pracovné odmeny vo vedľajšom hospodárstve sa vykompenzuje zvýšením príjmov do štátneho rozpočtu tým, že zvýšenie odmien obvinených a odsúdených a adekvátne odvodov do poisťovní sa premietne do kalkulácie cien výrobkov, prác a služieb. Zvýšené čerpanie rozpočtových prostriedkov na pracovné odmeny bude mať negatívny dopad pri zaraďovaní obvinených a odsúdených do práce vo vnútorných prevádzkach ústavov. Objem rozpočtových prostriedkov na pracovné odmeny obvinených a odsúdených ako aj odvody do poisťovní, ktoré boli premietnuté pri vypracovaní návrhu rozpisu východísk štátneho rozpočtu kapitoly Ministerstva spravodlivosti Slovenskej republiky na roky 2012 až 2014 za Zbor väzenskej a justičnej stráže, nie je na rok 2012 dostatočný pre vnútornú prevádzku ústavov. Vzhľadom na dodržanie úsporných opatrení pri rozpise návrhu rozpočtu na rok 2012 a roky 2013 až 2014 budú zvýšené výdavky na pracovné odmeny a odvody do poisťovní na rok 2012 riešené znížením počtov obvinených a odsúdených zaraďovaných do práce vo vnútornej prevádzke ústavu. Zvýšenie pracovných odmien obvinených a odsúdených má ekonomicky priaznivý vplyv na zvýšené plnenie príjmov štátneho rozpočtu zo zrážok z čistých pracovných odmien na úhradu nákladov výkonu trestu podľa § 45 ods. 2 zákona č. 475/2005 Z. z. o výkone trestu odňatia slobody a o zmene a doplnení niektorých zákonov v znení neskorších predpisov.

A.4. Alternatívne riešenia
nie sú 

A.5. Stanovisko gestorov